बिग बॉस 11 के एक्स-कंटेस्टेंट और पॉपुलर टीवी एक्टर प्रियांक शर्मा एक विवाद की वजह से सुर्खियों में हैं. दरअसल हाल ही में प्रियांक वाराणसी में हुए एक टैलेंट हंट शो में जज के तौर पहुंचे थे. अमर उजाला की रिपोर्ट के मुताबिक इस टैलंट हंट का आयोजन लखनऊ की इवेंट मैनेजमेंट कंपनी टैलेंट शाईन ने करवाया था. इस दौरान धोखधड़ी का मामला सामने आया है. प्रतिभागियों की शिकायत पर चेतगंज थाने में देर रात आयोजकों पर मुकदमा दर्ज किया गया है. फिलहाल इस पूरे मामले की पुलिस जांच कर आयोजकों की तलाश में लगी हुई है.